stanford-oval/wikipedia huggingface dataset:
Kaarlo Heinonen
Elämä > Ministerinä

Joulukuussa 1926 Heinonen nimitettiin Tannerin hallituksen puolustusministeriksi. Toimeen oli jo pyydetty kenraali K. F. Wilkamaa, mutta presidentti L. K. Relander vastusti hänen nimitystään ja uhkasi jopa hajottaa eduskunnan. Heinonen onnistui tehtävässään, vaikka porvarit pelkäsivät vasemmistolaisen puolustusministerin suhtautuvan kielteisesti maanpuolustukseen. Heinosen välit armeijan johtoon muodostuivat hyviksi, sillä esimerkiksi ylipäällikkö Aarne Sihvo totesi hänen olleen siihenastisista puolustusministereistä paras. Sen sijaan suojeluskuntajärjestön kanssa Heinosen sukset menivät ristiin johtuen SDP:n perinteisen kielteisestä suhtautumisesta järjestöön. Puolustusministerin tehtäviensä ansiosta Heinonen sai sosialidemokraattien kenttäväeltä lempinimen ”Sota-Kalle”.
Ministerikautensa jälkeen Heinonen työskenteli jälleen Kansanvallan toimitusjohtajana kuolemaansa saakka. Vuonna 1935 Heinonen valittiin presidentti J. K. Paasikiven asettamaan valtiontalouskomiteaan, jonka jäsenenä hän SDP:n puoluetoimikunnan linjan vastaisesti kannatti puolustusmäärärahojen korottamista. Heinonen oli muun muassa Maalaiskuntien liiton, Helsingin Työväen Säästöpankin, Elannon, Työväen Kustannusliikkeiden Liiton, Rautatiekirjakaupan sekä Valtion Lentokonetehtaan johtoelinten jäsen. Heinonen kuoli pitkäaikaiseen sairauteen 66-vuotiaana. Hänet on haudattu Hietaniemen hautausmaalle.
Perhe

Kaarlo Heinosen puoliso oli Hilma Erika Mannström (1878-1952), jonka kanssa hän avioitui vuonna 1906.
Aiheesta muualla

Kuvia tai muita tiedostoja aiheesta Kaarlo Heinonen Wikimedia Commonsissa
| 0 | 1 | 2 | 3 |
| --- | --- | --- | --- |
|  | Edeltäjä: Leonard Hjelmman | Suomen puolustusministeri 1926–1927 | Seuraaja: Jalo Lahdensuo |
Kanto (täsmennyssivu)

Wikisanakirjassa on tähän liittyvä sananselitys: .
Kanto voi tarkoittaa ainakin seuraavia:
kanto, puun maahan jäävä osa, kun runko katkeaa tyvestä
Kantō, alue Japanissa
Kanto, yksi Pokémon-maailman alueista
Kanto Ensemble, helsinkiläinen vanhaa musiikkia esittävä yhtye
KANTO, Kansalliset toimijatiedot -tietokanta
Kanto, Iluthin, superroisto DC Comicsin sarjakuvissa
Sukunimi

Anneli Kanto (s. 1950), kirjailija, näytelmäkirjailija, toimittaja ja käsikirjoittaja
Bruno Kanto (vuoteen 1905 Grönlund , 1889–1943), yritysjohtaja, kauppaneuvos
Eero Kanto (1928–2005), metsänhoitaja ja yritysjohtaja, mestäneuvos, Niilo Kannon poika
Erkki Kanto (taiteilijanimi laulajana Enrico Canto, s. 1945), tenorilaulaja, toimittaja ja mediatuotantoyrittäjä
Jussi Kanto (1944–1999), anestesiologian professori
Kalevi Kanto (s. 1947), nyrkkeilijä
Kalle Kanto (1890–1973), näyttelijä
Kössi Kanto (1887–1917), näyttelijä, Kalle Kannon veli
Kössi Jalmari Kanto (s. 1945), näyttelijä
Lauri Kanto (1888–1966), Sunila Oy:n toimitusjohtaja
Matti Kanto (1911–2003), laulaja
Niilo Kanto (1897–1956), Kajaani Oy:n toimitusjohtaja, vuorineuvos, Lauri Kannon veli
Tomi Kanto (s. 1973), kilpapyöräilijä
Virpi Kanto (s. 1959), kuvanveistäjä.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Kanto”, voi hakea sivunnimihaulla, laajalla sivunnimihaulla tai tekstihaulla.
Juho Timonen (toimittaja)

Juho Timonen
Juho (Jussi) Timonen (24. joulukuuta 1890 Kiuruvesi – 26. elokuuta 1977 Lontoo) oli suomalainen toimittaja.
Kiuruveden Luupuvedeltä kotoisin ollut Timonen suoritti oppikoulun kolmessa ja puolessa vuodessa. Hän opiskeli Helsingin yliopistossa filosofiaa ja estetiikkaa ja valmistui filosofian maisteriksi 1919. Timonen matkusteli sitten Euroopassa ja asettui lopulta pysyvästi asumaan Lontooseen. Hän oli Uusi Suomi -lehden ulkomaantoimittajana ja kirjeenvaihtajana vuodesta 1929 ja toimi lehden Lontoon-kirjeenvaihtajana vuodesta 1932 aina sotavuosiin saakka.
Timonen käänsi kirjallisuutta, kirjoitti lehtiartikkeleita ja julkaisi muun muassa Leninin elämäkerran, jonka hän käänsi myös englannin kielelle ja kirjoitti teokseen englanniksi jatko-osia. Timonen hallitsi eurooppalaisten kielten ohella myös ainakin sanskriittia, arabiaa, esperantoa, bengalia ja idoa. Uskontojen ja filosofian ohella hän oli kiinnostunut atomifysiikasta, kosmologiasta, genetiikasta, neurologiasta sekä psykofyysisistä ilmiöistä. Näistä aiheista hän suunnitteli pääteostaan The True Function of Brain.
Viimeksi Timonen oli tutkijana British Museumissa. Tampereen yliopiston kirjaston käsikirjoitusarkistossa säilytetään Timosen ystävälleen tohtori Kalle Soraiselle vuosina 1917-1966 suomeksi ja englanniksi kirjoittamia kirjeitä.
Teoksia

Lenin. Otava 1933
Suomennoksia

C. W. Leadbeater : Ihminen näkyväisenä ja näkymättömänä : esimerkkejä eri ihmistyypeistä nähtynä harjaantuneen selvänäön avulla ; suom. J. T. Teosofinen maailmankatsomus 7. Suomen teosofinen seura, Helsinki 1927, 2. painos 1983, 3. painos 2001
Albert Lilius : Kasvavien tunne-elämä : nykyaikaisten tutkimusten mukaan ; suom. Aina Oksala ja Juho Timonen. Sivistys ja tiede n:o 56. WSOY 1927
Ernest Wood : Seitsemän sädettä : teosofinen käsikirja ; suomentanut J. T. Teosofinen maailmankatsomus 9. Suomen teosofinen seura, Helsinki 1928
Gustav Theodor Fechner : Kirjanen kuolemanjälkeisestä elämästä. Otava 1929
Panait Istrati : Alaston totuus Venäjästä ; tekijän luvalla ranskasta suomentanut Juho Timonen. Kirja, Helsinki 1930 (alkuteos La Russie nue)
Essad Bey : Stalin. Otava 1931
Aiheesta muualla

Lisää luettavaa aiheesta Juho Timonen (toimittaja) on Wikiaineistossa  Luettelo Juho Timosen lehtiartikkeleista
Karen Grønn-Hagen

| Karen Grøn--Hagen> Norjan perhe- ja kuluttajaministeri |
| --- | --- |
 Lyngin hallitus 28. elokuuta 1963 – 25. syyskuuta 1963  
Edeltäjä:  Aase Bjerkholt
Seuraaja:  Aase Bjerkholt
Suurkäräjäedustaja
 Hedmarkin vaalipiiri 1961–1965 1955–1958  
Henkilötiedot
Syntynyt: 27. marraskuuta 1903 Tynset, Norja
Kuollut: 19. joulukuuta 1982 (79 vuotta)
Tiedot
Puolue:  Keskustapuolue
Karen Grønn-Hagen (27. marraskuuta 1903 Tynset – 19. joulukuuta 1982) oli norjalainen keskustapoliitikko. Hän istui suurkäräjillä 1955–1958 ja 1961–1965 sekä toimi Norjan perhe- ja kuluttajaministerinä Lyngin lyhytaikaisessa hallituksessa syksyllä 1963.
Aiheesta muualla

Karen Grønn-Hagen Norjan suurkäräjien verkkosivuilla (norjaksi)
Karen Jespersen

| Karen Jespersen> Tanskan hyvinvointi- ja tasa-arvoministeri |
| --- | --- |
 Anders Fogh Rasmussenin III hallitus 23. marraskuuta 2007 – 5. huhtikuuta 2009  
Edeltäjä:  Eva Kjer Hansen (sosiaali- ja tasa-arvoministeri)
Seuraaja:  Karen Ellemann (sosiaaliministeri) Inger Støjberg (tasa-arvoministeri)
Tanskan sisäministeri
 Poul Nyrup Rasmussenin IV hallitus 23. helmikuuta 2000 – 27. marraskuuta 2001  
Edeltäjä:  Thorkild Simonsen
Seuraaja:  Lars Løkke Rasmussen
Tanskan sosiaaliministeri
 Poul Nyrup Rasmussenin II, III ja IV hallitus 27. syyskuuta 1994 – 23. helmikuuta 2000  
Edeltäjä:  Yvonne Herløv Andersen
Seuraaja:  Henrik Dam Kristensen
 Poul Nyrup Rasmussenin I hallitus 25. tammikuuta 1993 – 28. tammikuuta 1994  
Edeltäjä:  Else Winther Andersen
Seuraaja:  Bente Juncker
Kansankäräjäedustaja
 2007–2015 1990–2004  
Henkilötiedot
Koko nimi:  Karen Moustgaard Jespersen
Syntynyt: 17. tammikuuta 1947 (ikä 77) Kööpenhamina
Ammatti:  toimittaja, poliitikko
Tiedot
Puolue:  Venstre (2007–)
Muut puolueet:  Sosiaalidemokraatit (vuoteen 2006) Vasemmistososialistit (vuoteen 1981)
Tutkinnot:  Kööpenhaminan yliopisto
Karen Moustgaard Jespersen (s. 17. tammikuuta 1947 Kööpenhamina) on tanskalainen toimittaja ja Venstren poliitikko. Hän aloitti poliittisen uransa marxilaisessa Vasemmistososialistit-puolueessa, josta erosi vuonna 1981. Myöhemmin hän liittyi Sosiaalidemokraatteihin, jonka jätti vuonna 2006 ja siirtyi Venstreen seuraavana vuonna.
Jespersen on istunut kansankäräjillä vuosina 1990–2004 sekä 2007–2015 ja toiminut Tanskan sosiaaliministerinä vuosina 1993–1994 sekä 1994–2000, sisäministerinä vuosina 2000–2001 sekä hyvinvointi- ja tasa-arvoministerinä vuosina 2007–2009.
Aiheesta muualla

Karen Jespersen Tanskan kansankäräjien verkkosivuilla (tanskaksi)
Kanto Ensemble

Kanto Ensemble on helsinkiläinen vanhan musiikin aarteita etsivä ja esittävä a cappella -yhtye.
Yhtyeen tarkoitus on etsiä ja esittää eurooppalaisen vanhan, erityisesti renessanssiajan musiikin aarteita. Yhtye haluaa osaltaan kantaa ja edistää ikiaikaisen musiikin esittämistraditiota ja samalla laskea säveltaiteen kerrostumien vuosirenkaita, pala kerrallaan.
Yhtyeen laulajat ovat esiintyjinä Suomen menestyksekkään vanhan musiikin liikkeen kantavia voimia, joiden repertoariin kuuluu monien solistitehtävien rinnalla myös jäsenyydet eturivin a cappella yhtyeissä kuten Lumen Valo, English Vocal Consort of Helsinki, Ensemble Petraloysio, Key Ensemble, Giardino Novo, Camerata Aboensis.
Yhtyeen perustajana ja taiteellisena primus motorina toimii pitkän linjan a cappella -laulaja basso Juha Suomalainen. Hän on ollut mukana yhtenä perustajajäsenistä aloittamassa 25-vuotisjuhliaan viettävän kahdeksanjäsenisen Lumen Valo –lauluyhtyeen toimintaa ja on myös vanhaa musiikkia julkaisevan, Ylen Radio 1 –radiotoimittajien tunnustuspalkinnolla palkitseman SIGILLUM –levymerkin isä.
Jäsenet

David Hackston, kontratenori
Mats Lillhannus, tenori
Valter Maasalo, baritoni
Juha Suomalainen, basso
Aiheesta muualla

https://www.facebook.com/pg/kantoensemblehelsinki/
Jääpallon Elitserien-kausi 2008–2009

| Elitserien 2008-2009 |
| --- | --- |
Joukkueiden määrä:  14
Ajankohta:  7.11.2008 – 21.3.2009
Mestari:  Västerås SK
Toinen sija:  Edsbyns IF
Pudonneet joukkueet:  Gripen Trollhättan BK   IFK Motala   Örebro SK
Paras maalintekijä:  Christoffer Edlund, Vetlanda BK   Magnus Muhrén, Sandvikens AIK (44)
Alempi sarjataso:  Allsvenskan
  ← 2008 :  2010 → 
Ruotsin jääpallon Elitserien pelattiin kaudella 2008-2009 neljäntoista joukkueen kaksinkertaisena sarjana. Kahdeksan parasta joukkuetta selviytyivät pudotuspeleihin, sijoille 11 – 12 sijoittuneet joukkueet joutuivat karsimaan sarjapaikastaan ja sijoille 13 – 14 sijoittuneet putosivat Allsvenskaniin.
Loppuotteluun selvisivät Västerås SK ja Edsbyns IF.
Sarjataulukko

|  Joukkue   |  O |  V |  T |  H |  TM  |  PM  |  ME  |  P  |
| --- | --- | --- | --- | --- | --- | --- | --- | --- |
| Edsbyns IF  | 26 |  22  |  2  |  2   |  187  |  76   | +111 | 46 |
| Västerås SK  | 26 |  19  |  3  |  4   |  139  |  74   | +65 | 41 |
| IK Sirius, Uppsala  | 26 |  18  |  2  |  6   |  117  |  93   | +24 | 38 |
| Sandvikens AIK  | 26 |  17  |  2  |  7   |  149  |  85   | +64 | 36 |
| Vetlanda BK  | 26 |  15  |  4  |  7   |  115  |  89   | +26 | 34 |
| Hammarby IF, Tukholma  | 26 |  15  |  2  |  9   |  135  |  106  | +29 | 32 |
| Broberg/Söderhamn Bandy  | 26 |  13  |  2  |  11  |  109  |  96   | +13 | 28 |
| IFK Vänersborg  | 26 |  10  |  4  |  12  |  102  |  95   | +7 | 24 |
| Bollnäs GoIF/BF  | 26 |  8   |  5  |  13  |  100  |  102  | -2 | 21 |
| Villa Lidköping BK  | 26 |  8   |  2  |  16  |  96   |  135  | -39 | 18 |
| IFK Kungälv  | 26 |  8   |  0  |  18  |  83   |  131  | -48 | 16 |
| Gripen Trollhättan BK  | 26 |  4   |  4  |  18  |  86   |  161  | -75 | 12 |
| IFK Motala  | 26 |  4   |  2  |  20  |  73   |  136  | -63 | 10 |
| Örebro SK  | 26 |  4   |  0  |  22  |  87   |  199  | -112 | 8 |
IFK Motala ja Örebro putosivat sarjasta.
Pudotuspelit

Puolivälierät ja välierät pelattiin paras kolmesta -systeemillä.
Pudotuspelit > Puolivälierät

| Joukkue #1 | Voitot | Joukkue #2 | Ottelu 1 | Ottelu 2 | Ottelu 3 |
| --- | --- | --- | --- | --- | --- |
| Edsbyns IF | 3–1 | IFK Vänersborg | 8-5 | 7-3 | - |
| IK Sirius | 3–1 | Vetlanda BK | 2-5 | 2-1 | 5-1 |
| Västerås SK | 3–1 | Broberg/Söderhamn Bandy | 5-1 | 8-0 | - |
| Sandvikens AIK | 3–1 | Hammarby IF | 10-4 | 5-4 | - |
Pudotuspelit > Välierät

| Joukkue #1 | Voitot | Joukkue #2 | Ottelu 1 | Ottelu 2 | Ottelu 3 | Ottelu 4 | Ottelu 5 |
| --- | --- | --- | --- | --- | --- | --- | --- |
| Edsbyns IF | 3–1 | IK Sirius | 4-3 ja. | 4-5 ja. | 7-2 | 7-1 | - |
| Västerås SK | 3-2 | Sandvikens AIK | 1-4 | 5-4 ja. | 5-3 | 4-7 | 4-3 |
Pudotuspelit > Loppuottelu

21.3.2009 Studenternas IP, Uppsala Yleisöä:
| Joukkue #1 | Tulos | Joukkue #2 |
| --- | --- | --- |
| Edsbyns IF | 4-5 | Västerås SK |
Karsinnat

Karsinnat pelattiin kaksiosaisina, ja ne aloitettiin Allsvenskan-seuran kotikentällä.
| Joukkue 1 | Tulos | Joukkue 2 | Ottelu 1 | Ottelu 2 |
| --- | --- | --- | --- | --- |
| GAIS Bandy | 5-12 | IFK Kungälv | 3-5 | 2-7 |
| Örebro SK Bandy | 7-19 | IFK Vänersborg | 1-7 | 6-12 |
Kungälv ja Vänersborg säilyivät Elitserienissä.
Parhaat maalintekijät - runkosarja (ml. suomalaiset)

| Sija | Pelaaja | Joukkue | Maalit |
| --- | --- | --- | --- |
| 1. | Christoffer Edlund | Vetlanda BK | 44 |
| 1. | Magnus Muhrén | Sandvikens AIK | 44 |
| 3. | Christian Mickelsson | Edsbyns IF | 42 |
| 4. | Tomas Knutson | Örebro SK | 40 |
| 5. | David Karlsson | Hammarby IF | 37 |
| 6. | Jesper Bryngelsson | Villa Lidköping BK | 34 |
| 21. | Mikko Lukkarila | Bollnäs GoIF/BF | 18 |
| 22. | Mikko Aarni | Sandvikens AIK | 17 |
| 39. | Ville Aaltonen | Bollnäs GoIF/BF | 13 |
| 59. | Antti Ekman | Bollnäs GoIF/BF | 10 |
Jorge Valdivia

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Jorge Luis Valdivia Toro
Syntymäaika: 19. lokakuuta 1983
Syntymäpaikka: Maracay, Venezuela
Pelipaikka: hyökkäävä keskikenttäpelaaja
Pituus: 173 cm
Paino: 71 kg
Seura
Seura: Colo-Colo
Junioriseurat
1990-2001: Colo-Colo
Seurat
| Vuodet | Seura | O | (M) |
| 2002-2006   2003   2004   2004-2005   2006-2008   2008-2010   2010- | Colo-Colo   →U. de Concepción (laina)   →Rayo Vallecano (laina)   →Servette (laina)   Palmeiras   Al Ain   Palmeiras | 32   46   5   9   53   24   15 | (13)   (7)   (0)   (2)   (10)   (11)   (2) |
| Yhteensä | Yhteensä | 184 | (45) |
Maajoukkue
| 2004- | Chile | 79 | (7) |
 Seurajoukkueuran tilastot kattavat vain kansalliset sarjat.  Maajoukkueuran tilastot päivitetty 11. tammikuuta 2018.
| Mitalit> Maa:   Chile.Miesten jalkapallo.Copa América  | Mitalit> Maa:   Chile.Miesten jalkapallo.Copa América  | Mitalit> Maa:   Chile.Miesten jalkapallo.Copa América  | Maa:   Chile> Miesten jalkapallo. |
| --- | --- | --- | --- |
|  Kultaa | Chile 2015 |  |  |
Jorge Luis Valdivia Toro (s. 19. lokakuuta 1983 Maracay, Venezuela) on chileläinen jalkapalloilija, pelipaikaltaan hyökkäävä keskikenttäpelaaja. Seuratasolla hän edustaa kotimaansa Colo-Coloa. Chilen maajoukkueen riveihin Valdivia on kuulunut vuodesta 2004 lähtien. Hän pelasi MM-kilpailuissa vuosina 2010 ja 2014.
Ura > Colo-Colo

Valdivia aloitti ammattilaisuransa |santiagolaisseurassa vuonna 2002. Chileläinen suurseura lainasi hänet kuitenkin heti seuraavana vuonna Concepcióniin hankkimaan pelikokemusta. Seuraavina vuosina Valdivia lainattiin myös Eurooppaan, ensin espanjalaisseura Rayo Vallecanoon ja sitten Sveitsin toiseksi korkeimmalla sarjatasolla pelaavaan Servetteen.
Colo-Coloon paluunsa jälkeen Valdivia debytoi joukkueen riveissä maaliskuussa 2005 ja pian sen jälkeen teki ensimmäisen maalinsa seuralle. Kaudella 2006 Colo-Colon tuore valmentaja antoi hyökkääjäpelaajalle ansaitsemaansa vastuuta, ja yhdessä Matías Fernándezin ja Gonzalo Fierron kanssa muodostettu trio siivitti seuran sen 29. Chilen mestaruuteen.
Ura > Palmeiras

Siirto kotimaasta brasilialaiseen huippuseuraan Palmeirasiin oli Valdivian uran suurimpia harppauksia. 3,5 Yhdysvaltain dollarin siirtosummalla hän lähti Brasiliaan neljän vuoden sopimuksen turvin.
Brasiliassa Valdivian arvostus oli edelleen nousussa. Hän vakiinnutti heti paikkansa Palmeirasin avauskokoonpanossa ja kantoi numeron 10 paitaa. Ensimmäisellä kaudella Valdivia saavutti Brasilian liigan parhaimmille pelaajille, tuomareille ja valmentajille jaettavan Prêmio Craque do Brasileirão -palkinnon ja paikallisen televisioyhtiö Rede Gazetan myöntämän Troféu Mesa Redondan. Palkintojensa ohella chileläinen arvosteltiin Etelä-Amerikan vuoden parhaaksi keskikenttäpelaajaksi El País -lehden mukaan.
Kaudella 2008 Palmeirasiin palkattiin uusi valmentaja, jonka tekemät pelaajavaihdokset sekä muut muutokset johdattivat joukkueen Saõ Paulon osavaltion mestaruuteen Campeonato Paulista-turnauksessa. Jorge Valdivia viimeisteli sen aikana yhdeksän maalia, joka poiki myös useita tarjouksia Euroopasta. Kesän aikana miehen huhuttiin liittyvän mm. saksalaisseurojen Werder Bremenin ja Hertha BSC:n riveihin.
Ura > Al Ain

Elokuussa 2008 Valdivia teki massiivisen, vuoteen 2012 ulottuvan sopimuksen Arabiemiraattien liigassa pelaavan joukkueen kanssa. Sen nojalla hänen oli määrä ansaita jopa 17 miljoonaa Yhdysvaltain dollaria vuotta kohden.
Al Ainin fanit oppivat pian rakastamaan chileläispelaajaa, mistä osoituksena valitseminen maailman 11. suosituimmaksi jalkapalloilijaksi FIFA:n ylläpitämällä listalla. Kaudella 2008-09 seura niitti menestystä sarjassa viemällä nimiinsä sekä Etisalat Emirates Cupin, President's Cupin että Super Cupin. Valdivia kärsi kauden aikana loukkaantumisesta, mistä huolimatta hän oli seuransa ehdoton ykkösnimi ja suosikki. Al Ainin kotisivuilla häntä pidettiin jopa seuran kaikkien aikojen pelaajana.
Heinäkuussa hänelle tarjottiin paikkaa Englannin valioliigassa pelaavasta Manchester Cityssä, mutta Valdivia torjui tarjouksen. Samoin hän teki ehdotukselle solmia Al Ainin kanssa elinikäinen pelaajasopimus.
Kaudella 2009-10 Valdiviasta tehtiin joukkueensa kapteeni. Kesällä 2010 pelattujen MM-kilpailujen jälkeen chileläinen neuvotteli irtaantumisesta Al Ainin riveistä. Hän jätti seuran pian.
Ura > Paluu Palmeirasiin

Jorge Valdivia houkuteltiin takaisin Saõ Pauloon 16 miljoonan ja viiden vuoden sopimuksella. Hän pelasi paluuottelussaan elokuussa 2010. Miehen arvostus ei kadonnut, vaikka vaihtelevia peliesityksiä kritisoitiinkin kovin ottein. Valdivia jatkoi Palmeirasissa hyvässä lennossa ollutta uraansa.
Ura > Maajoukkueura

Valdivia on kuulunut Chilen maajoukkueeseen vuodesta 2004 lähtien. Hän on tammikuuhun 2018 mennessä pelannut 79 maaottelua ja tehnyt niissä seitsemän maalia.
Valdivian tekemä, varsinainen läpimurto Palmeirasin joukkueessa kaudella 2007 poiki hänelle paikan uransa ensimmäiseen aikuisten arvokilpailuun, vuoden 2007 Copa Américaan. Chile selviytyi tuona vuonna puolivälieriin saakka. Paikkaa jatkopeleissä juhlineet muutamat joukkueen pelaajat, mukana Jorge Valdivia, sekaantuivat skandaaliin, jossa heidät lavastettiin käyttäneen seksuaalisesti hyväksi hotellinsa tarjoilijattaria. Chilen jalkapalloliitto antoi kyseisille pelaajille 20 ottelun pelikiellon, joka muutettiin pian 10 otteluksi.
Vuonna 2010 Valdivia valittiin Chilen kokoonpanoon maan selviytyessä Etelä-Afrikassa pelattaviin MM-kilpailuihin. Hän toimi pääasiassa lopputurnauksessa vaihtomiehenä, mutta pääsi jopa avaukseen ottelussa Hondurasia vastaan, kun hyökkääjä Humberto Suazo loukkaantui.
Aiheesta muualla

Valdivian tilastot Soccernetissä[vanhentunut linkki] (englanniksi)
Chilen joukkue – Jalkapallon MM-kilpailut 2010
1 Bravo |
2 Fuentes |
3 Ponce |
4 Isla |
5 Contreras |
6 Carmona |
7 Sánchez |
8 Vidal |
9 Suazo |
10 Valdivia |
11 González |
12 Pinto |
13 Estrada |
14 Fernández |
15 Beausejour |
16 Orellana |
17 Medel |
18 Jara |
19 Fierro |
20 Millar |
21 Tello |
22 Paredes  |
23 Marín |
Valmentaja Bielsa
Chilen joukkue – Jalkapallon MM-kilpailut 2014
1 Bravo |
2 Mena |
3 Albornoz |
4 Isla |
5 Silva |
6 Carmona |
7 Sánchez |
8 Vidal |
9 Pinilla |
10 Valdivia |
11 Vargas |
12 Toselli |
13 Rojas |
14 Orellana |
15 Beausejour |
16 Gutiérrez |
17 Medel |
18 Jara |
19 Fuenzalida |
20 Aránguiz |
21 Díaz |
22 Paredes  |
23 Herrera |
Valmentaja Sampaoli
Chilen joukkue – Copa América 2015
1 Bravo |
2 Mena |
3 Albornoz |
4 Isla |
5 Silva |
6 Fuenzalida |
7 Sánchez |
8 Vidal |
9 Pinilla |
10 Valdivia |
11 Vargas |
12 Garcés |
13 Rojas |
14 Fernández |
15 Beausejour |
16 Pizarro |
17 Medel |
18 Jara |
19 Gutiérrez |
20 Aránguiz |
21 Díaz |
22 Henríquez |
23 Herrera |
Valmentaja Sampaoli
Kaakkolampi (Keuruu, Simsiö)

| Kaakkolampi |
| --- | --- |
Valtiot:  Suomi
Maakunnat:  Keski-Suomi
Kunnat:  Keuruu
Koordinaatit:  62°20′06″N, 24°27′49″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Pihlajaveden reitin valuma-alue (35.48)
Laskuoja:  oja Pirttijärveen 
Järvinumero:  35.483.1.030
Mittaustietoja
Pinnankorkeus:  170,7 m  
Rantaviiva:  0,394 km  
Pinta-ala:  0,97 ha  
Saaria:  ei saaria 
 fiKaakkolampi 
Kaakkolampi  on Keski-Suomessa Keuruulla Simsiön kylän lähellä sijaitseva lampi.
Maantietoa

Lammen pinta-ala on 1,0 hehtaaria, se on 150 metriä pitkä ja 100 metriä leveä. Lammella ei ole kartan mukaan saaria.  Sen rantaviivan pituus on 400 metriä.
Vesistösuhteet

Lampi sijaitsee Kokemäenjoen vesistössä (vesistöaluetunnus 35) Ähtärin ja Pihlajaveden reittien valuma-alueen (35.4) Pihlajaveden reitin valuma-alueella (35.48), jonka Pihlajaveden alueeseen (35.483) se kuuluu. Lammen vedenpinnan korkeus on 170,7 metriä mpy.
Kaakkolampi (Kinnula)

| Kaakkolampi |
| --- | --- |
Valtiot:  Suomi
Maakunnat:  Keski-Suomi
Kunnat:  Kinnula
Koordinaatit:  63°20′48″N, 25°08′53″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Kivijärven–Vuosjärven alue (14.44)
Laskujoki:  suo-oja 
Järvinumero:  14.449.1.001
Mittaustietoja
Pinnankorkeus:  150,9 m  
Pituus:  290 m  
Leveys:  130 m  
Rantaviiva:  0,687 km  
Pinta-ala:  2,468 ha  
Tilavuus:  0.000075 km³ 
Keskisyvyys:  3,05 m  
Suurin syvyys:  4,5 m  
Saaria:  ei saaria 
 fiKaakkolampi 
Kaakkolampi  on Keski-Suomessa Kinnulassa  Urpilan lähellä sijaitseva lampi.
Maantietoa

Lampi on 290 metriä pitkä, 130 metriä leveä, ja sen pinta-ala on 2,5 hehtaaria. Lammella ei ole kartan mukaan saaria. Lampi on luodattu ja siitä on julkaistu syvyyskartat. Lammen tilavuudeksi on saatu 75 200 kuutiometriä. Sen keskisyvyys on 3,1 metriä ja suurin syvyys on 4,5 metriä. Sen rantaviivan pituus on 700 metriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Viitasaaren reitin valuma-alueen (14.4) Kivijärven–Vuosjärven alueella (14.44), jonka Urpilanjoen valuma-alueeseen (14.449) se kuuluu. Lammen vedenpinnan korkeus on 150,9 metriä mpy.